
	–	ob upoštevanju sodb Sodišča Evropske unije z dne 16. februarja 2022 v zadevah C-156/21 Madžarska proti Parlamentu in Svetu ter C-157/21 Poljska proti Parlamentu in Svetu1a, ki potrjujeta zakonitost uredbe o pogojenosti,
1a ECLI:EU:C:2022:97 in ECLI:EU:C:2022:98.

	–	ob upoštevanju tekoče preiskave, ki jo je EJT začelo julija 2025, o domnevni zlorabi sredstev Unije s strani nekdanje poslanske skupine Identiteta in demokracija Evropskega parlamenta,

	2a.	obžaluje, da v EJT ne sodelujejo vse države članice, kar ustvarja vrzeli pri izvrševanju, ki slabijo zmožnost EU, da enotno zaščiti svoje finančne interese; ugotavlja, da je EJT leta 2024 izdalo veliko število evropskih preiskovalnih nalogov in prošenj za medsebojno pravno pomoč, v katere so bile vključene nesodelujoče države članice, kar je ustvarilo dodatna postopkovna bremena in tveganje izgube dokazov; ponovno poziva vse preostale nesodelujoče države članice, naj se brez nadaljnjega odlašanja pridružijo EJT;

	3.	poudarja, da je pravna država temelj EU in bistvena za zaščito finančnih interesov EU v vseh državah članicah; poudarja, da je treba v primeru kršitev, ki neposredno vplivajo na proračun EU, uporabiti mehanizem pogojenosti s pravno državo; poudarja, da morajo odločitve o zaščiti finančnih interesov EU temeljiti na tehničnih in pravnih ugotovitvah; poziva Komisijo, naj zagotovi dosledno in sorazmerno uporabo mehanizma, pri tem pa naj spoštuje primarno odgovornost držav članic za spoštovanje načel pravne države in zagotavljanje skladnosti med instrumenti EU;
	3.	poudarja, da je pravna država temelj EU in bistvena za zaščito finančnih interesov EU v vseh državah članicah; poudarja, da je treba v skladu z ustaljeno sodno prakso Sodišča mehanizem pogojenosti s pravno državo uporabljati, kadar kršitve neodvisnosti sodstva, zmogljivosti tožilstva, odgovornosti ali preglednosti vplivajo ali bi lahko vplivale na dobro finančno poslovodenje proračuna EU; poudarja, da morajo odločitve o zaščiti finančnih interesov EU temeljiti na tehničnih in pravnih ugotovitvah; poziva Komisijo, naj zagotovi dosledno in sorazmerno uporabo mehanizma, pri tem pa naj spoštuje primarno odgovornost držav članic za spoštovanje načel pravne države in zagotavljanje skladnosti med instrumenti EU;

	3a.	z veliko zaskrbljenostjo ugotavlja, da se stanje pravne države v nekaterih državah članicah še naprej slabša, zlasti na Madžarskem, kjer so bila večkrat ugotovljena sistemska tveganja za finančne interese Unije, tudi s strani Evropskega računskega sodišča, urada OLAF in EJT; opozarja, da je Svet decembra 2022 na podlagi uredbe o pogojenosti za Madžarsko začasno ustavil 6,3 milijarde EUR kohezijskih sredstev in da so precejšnji zneski še vedno zamrznjeni zaradi nerešenih pomislekov glede javnih naročil in protikorupcijskih okvirov; poudarja, da te ugotovitve niso politične, temveč temeljijo na objektivnih, dokumentiranih in večkrat preverjenih dokazih; ponovno poudarja, da pogojevanje s pravno državo ni politični instrument, temveč zaščitni ukrep za proračun Unije, ki ga je treba dosledno uporabljati, kadar koli se tveganja uresničijo;

	25a.	priznava bistveno vlogo, ki jo imajo organizacije civilne družbe, nevladne organizacije in sindikati pri spremljanju uporabe sredstev Unije, poročanju o domnevnih goljufijah, podpiranju žvižgačev in zagotavljanju neodvisnega nadzora, ki dopolnjuje delo organov EU za boj proti goljufijam; zavrača vse poskuse izkoriščanja pomislekov o uporabi sredstev Unije s strani nevladnih organizacij za upravičevanje splošnih omejitev za civilno družbo; opozarja, da so nesorazmerne omejitve za organizacije civilne družbe same po sebi opozorilni znak za poslabšanje stanja pravne države;

	43a.	poudarja, da dezinformacijske kampanje, ki jih omogoča umetna inteligenca in so usmerjene v institucije EU, vključno z usklajenimi vsebinami, namenjenimi spodkopavanju zaupanja v organe za boj proti goljufijam, proračun Unije in pravno državo, pomenijo neposredno tveganje za finančne interese Unije, saj zmanjšujejo javno podporo za zaščitne mehanizme in zagotavljajo kritje za goljufive prakse; poziva Komisijo, naj v sodelovanju z uradom OLAF, EJT in Europolom razvije zmogljivosti na ravni EU za odkrivanje in dokumentiranje dezinformacijskih kampanj, usmerjenih v finančno upravljanje Unije, ki jih omogoča umetna inteligenca, ter boj proti njim;

	53.	opozarja, da je mehanizem proračunske pogojenosti, vzpostavljen z uredbo o pogojenosti, pravno urejeno orodje za preprečevanje tveganj za proračun EU; ugotavlja, da je njegova uporaba upravičena le, če obstaja neposredna, dejanska in dokazana povezava med ugotovljenimi pomanjkljivostmi in škodo za finančne interese EU; izraža zaskrbljenost, da bi bila vsaka razširitev njegovega obsega prek tega proračunskega namena v nasprotju z duhom Pogodb in načelom sorazmernosti; opozarja, da legitimnost tega mehanizma temelji na strogo objektivni uporabi brez kakršnih koli političnih premislekov in ob spoštovanju enakega obravnavanja držav članic; ugotavlja, da so se med njegovim izvajanjem pokazali praktični in operativni izzivi, kot je poudarjeno v posebnem poročilu Evropskega računskega sodišča št. 03/2024 o pravni državi v EU; poziva Komisijo, naj mehanizem uporablja dosledno in pregledno na podlagi objektivnih dokazov;
	53.	opozarja, da je mehanizem proračunske pogojenosti, vzpostavljen z uredbo o pogojenosti, pravno urejeno orodje za preprečevanje tveganj za proračun EU; opozarja, da je uredba o pogojenosti proračunski zaščitni ukrep, namenjen zaščiti proračuna Unije, kadar kršitve načel pravne države vplivajo ali bi lahko resno vplivale na dobro finančno poslovodenje finančnih interesov Unije; opozarja, da je Sodišče v zadevah C-156/21 in C-157/21 potrdilo zakonitost uredbe o pogojenosti in široko področje njene uporabe pri zaščiti proračuna Unije pred kršitvami načela pravne države; opozarja, da legitimnost tega mehanizma temelji na objektivni uporabi brez dvojnih meril; poudarja, da lahko sistemske pomanjkljivosti v zvezi z neodvisnostjo sodstva, protikorupcijskimi okviri in zmogljivostjo na področju pregona pomenijo tako tveganje, še preden se količinsko opredeli neposredna, specifična finančna izguba; poziva Komisijo, naj uredbo o pogojenosti uporablja pravočasno in dosledno, kadar je ta standard izpolnjen, ter Parlamentu vsako leto poroča o svoji oceni tveganj glede pravne države za proračun Unije v vsaki državi članici;

	54.	vztraja, da sta integriteta in ugled institucij, organov, uradov in agencij EU osrednji element zaupanja državljanov; meni, da je odgovornost pri uporabi proračunskih sredstev EU bistvena za demokratično legitimnost in da morajo zahteve v zvezi s preglednostjo in zaščito finančnih interesov EU veljati enako za vse upravičence in brez izjeme v vsaki instituciji EU, vključno s Parlamentom, da bi zagotovili dobro finančno poslovodenje in učinkovit nadzor javnih sredstev;
	54.	opozarja, da dolžnost zaščite finančnih interesov EU velja enako za vse upravičence do sredstev Unije, vključno s političnimi skupinami, ki delujejo v Evropskem parlamentu; ugotavlja, da preiskave in ukrepi za izterjavo v zvezi z domnevno zlorabo sredstev Unije s strani nekdanje poslanske skupine Identiteta in demokracija kažejo, kako pomembni so zanesljive notranje kontrole, učinkovito naknadno preverjanje in mehanizmi za hitro izterjavo v upravi Parlamenta; poziva upravo Parlamenta, naj nemudoma zaključi vse nedokončane postopke izterjave ter uradu OLAF in EJT posreduje vse dokaze o nepravilnih odhodkih; poudarja, da je verodostojnost strukture EU za boj proti goljufijam odvisna od njene dosledne uporabe za vse upravičence, tudi tiste v samem Parlamentu;


Or. <Original>{EN}en</Original>
</Amend>
<Amend><Date>{22/04/2026}22.4.2026</Date>	<ANo>A10-0080</ANo>/<NumAm>59</NumAm>
Predlog spremembe		<NumAm>59</NumAm>
<RepeatBlock-By><By><Members>Daniel Freund</Members>
<AuNomDe>{Verts/ALE}v imenu skupine Verts/ALE</AuNomDe>
</By></RepeatBlock-By>
<TitreType>Poročilo</TitreType>	A10-0080/2026
<Rapporteur>Julien Sanchez</Rapporteur>
<Titre>Zaščita finančnih interesov Evropske unije – boj proti goljufijam – letno poročilo za leto 2024</Titre>
<DocRef>(2025/2238(INI))</DocRef>
<DocAmend>Predlog resolucije</DocAmend>
<Article>Odstavek 54 a (novo)</Article>
	

	Predlog resolucije
	Predlog spremembe

	
	54a.	ugotavlja, da je uprava Parlamenta ugotovila, da je nekdanja politična skupina Identiteta in demokracija v zakonodajnem obdobju 2019–2024 neupravičeno porabila vsaj 4 333 635,78 EUR sredstev iz proračunske postavke 400 in da je EJT julija 2025 začelo preiskavo domnevne zlorabe sredstev Unije s strani te skupine; poudarja, da je za verodostojnost strukture Unije za boj proti goljufijam potrebna dosledna uporaba ukrepov za preglednost, odgovornost in izterjavo za vse upravičence brez izjeme; poziva upravo Parlamenta, naj vzporedno s kazensko preiskavo EJT sprejme začasne upravne zaščitne ukrepe glede finančnih interesov Unije; meni, da so razpustitev poslanske skupine Identiteta in demokracija leta 2024 in posledični finančni postopki pokazali, da sedanji okvir ni ustrezen za pravočasno odkrivanje, poročanje in izterjavo; poziva predsedstvo Parlamenta, naj nujno pregleda in izboljša okvir notranjega finančnega nadzora, ki se uporablja za politične skupine v Evropskem parlamentu;

